Édesapja operetténekes volt, Luis Mariano zenéjén nőtt fel. 1954-ben komponálta első dalait, később a L’Ecluse kabaréban szerepelt. 1964-ben jelent meg első dala. 1968-ban turnéra indult barátjával, Enrico Maciasszal. 1971-ben ő képviselte Franciaországot az Eurovíziós Dalfesztiválon "Un jardin sur la terre" című dalával, mellyel 10. helyezést ért el. 1973-ban jelent meg "Je suis malade" c. dala, amit a feleségének írt. Az 1990-es években a színészettel is megpróbálkozott. Fellépett Kanadában és Franciaországban, 2014-ben ünnepelte karrierje 50 éves jubileumát. 2020. január 1-jén bejelentette, hogy a soron következő turnéja lesz az utolsó.